
Eich diogelwch a'ch lles chi yw ein blaenoriaeth fwyaf.
Fel mesur rhagofalus yn unig yn dilyn prawf cadarnhaol, ac oherwydd natur eich disgyblaeth, byddwn yn atal darparu eich rhaglen ar y campws ar unwaith am bythefnos, yn y lle cyntaf, ond bydd yn parhau ar-lein. Byddwn yn parhau i adolygu a diweddaru hyn yn ôl yr angen. 
Fel mesur rhagofalus, gofynnwn i chi hunanynysu, yn unol â chanllawiau Llywodraeth Cymru. Nid oes angen i aelodau eich aelwyd hunanynysu gyda chi, oni bai eich bod yn datblygu symptomau. Byddwn yn cysylltu ag Iechyd Cyhoeddus Cymru ac yn eich diweddaru os ceir canllawiau pellach. 
Os byddwch yn datblygu symptomau, rhowch wybod i ni drwy’r Ffurflen Hunanynysu i Fyfyrwyr a chysylltwch â’r GIG yn unol â’r cyfarwyddyd. 
Cofiwch edrych ar Moodle yn rheolaidd i gael y wybodaeth ddiweddaraf am eich modylau a chysylltwch â’ch tiwtoriaid os oes gennych unrhyw gwestiynau. 
Mae’r Brifysgol wedi bod yn cadw llygad manwl ar y cyngor a argymhellir gan Lywodraeth Cymru a’r awdurdodau iechyd cyhoeddus i leihau’r risg y gallai’r feirws ledaenu o fewn ein cymuned ddysgu. Y peth pwysicaf i ni yw diogelwch ein myfyrwyr, ein staff a’n hymwelwyr. 
Mae’r Brifysgol yn eich atgoffa fod yr e-bost hwn yn cynnwys gwybodaeth feddygol sensitif ac yn gofyn i chi gadw hyn yn gyfrinachol. 
Rydym yn ymwybodol y gallai’r sefyllfa gyfredol fod yn destun pryder neu ofid i chi. Yng ngoleuni hyn, mae nifer o ffyrdd y gallwn eich cefnogi. Mae’r brifysgol yn cynnig mynediad i wasanaeth cymorth 24/7 ar-lein o’r enw Togetherall sydd yn gymuned iechyd meddwl ddienw y gallwch droi ati pan fyddwch yn teimlo’n isel, angen cymorth neu eisiau siarad. Mae Togetherall hefyd wedi datblygu adnoddau penodol ar gyfer delio â COVID-19.
Gallwch hefyd gysylltu â’n tîm Gwasanaethau Myfyrwyr drwy e-bost, ceir rhagor o fanylion yma - https://www.uwtsd.ac.uk/cy/coronafeirws/-coronafeirws--gwybodaeth-i-fyfyrwyr/cymorth/
Os ydych chi’n byw yn Llety’r Brifysgol, gweler rhagor o wybodaeth yma - https://www.uwtsd.ac.uk/cy/coronafeirws/-coronafeirws--gwybodaeth-i-fyfyrwyr/llety/ 

Os oes gennych unrhyw gwestiynau neu os hoffech ragor o wybodaeth, mae croeso i chi gysylltu â ni yn yr Hwb – hwb@uwtsd.ac.uk  

Er mwyn parhau i ddarparu amgylchedd diogel, mae’r Brifysgol yn monitro holl aelodau cymuned y Brifysgol sydd â symptomau, a gellir trosglwyddo eich manylion i bobl berthnasol yn y Brifysgol ynghyd â chyrff allanol fel rhan o’r cynllun Profi, Olrhain, Diogelu fel y bo’n briodol. 

Rydym yn croesawu gohebiaeth yn Gymraeg a Saesneg.
We welcome correspondence in Welsh and English.

